PATVIRTINTA

Viešosios įstaigos Centrinės projektų valdymo agentūros direktoriaus

2017 m. birželio 28 d. įsakymu Nr. 2017/8-174

**POLICIJOS DEPARTAMENTO PRIE LIETUVOS RESPUBLIKOS VIDAUS REIKALŲ MINISTERIJOS ĮGYVENDINAMŲ 2014-2020 M. VIDAUS SAUGUMO FONDO PAPILDOMŲ VEIKLOS SĄNAUDŲ PROJEKTŲ SUPAPRASTINTO IŠLAIDŲ APSKAIČIAVIMO IR DEKLARAVIMO METODIKA**

**I. BENDROSIOS NUOSTATOS**

1. Policijos departamento prie Lietuvos Respublikos Vidaus reikalų ministerijos įgyvendinamų 2014-2020 m. Vidaus saugumo fondo papildomų veiklos sąnaudų projektų supaprastinto išlaidų apskaičiavimo ir deklaravimo metodika (toliau – Metodika) nustato Policijos departamento prie Lietuvos Respublikos Vidaus reikalų ministerijos (toliau – PD) patiriamų išlaidų apskaičiavimą ir deklaravimą, įgyvendinant Specialiosios tranzito schemos (toliau – STS) papildomų veiklos sąnaudų projektus, finansuojamus 2014–2020 m. Vidaus saugumo fondo (toliau – VSF) lėšomis (toliau – Finansinės paramos lėšos).
2. Metodika parengta vadovaujantis:
   1. Vidaus saugumo fondo projektų administravimo ir finansavimo taisyklėmis, patvirtintomis Lietuvos Respublikos Vidaus reikalų ministro 2015 m. rugsėjo 3 d. įsakymu  
      Nr. 1V-683 „Dėl Vidaus saugumo fondo projektų administravimo ir finansavimo taisyklių patvirtinimo“.
   2. Policijos departamento prie Lietuvos Respublikos Vidaus reikalų ministerijos automobilių eksploatacinių išlaidų fiksuotojo įkainio apskaičiavimo metodika, patvirtinta viešosios įstaigos Centrinės projektų valdymo agentūros (toliau – CPVA) direktoriaus pavaduotojos  
      2016 m. birželio 23 d. potvarkiu Nr. 2016/20-2-10.
   3. Rusijos Federacijos piliečių, vykstančių supaprastintu tranzitu per Lietuvos Respublikos teritoriją, kontrolės tvarkos aprašu, patvirtintu Lietuvos policijos generalinio komisaro  
      2009 m. spalio 2 d. įsakymu Nr. 5-V-712 „Dėl Rusijos Federacijos piliečių, vykstančių tranzitu per Lietuvos Respublikos teritoriją, kontrolės tvarkos aprašo patvirtinimo“.
3. Policijos STS veikla tai – asmenų su STD (supaprastintas tranzito dokumentas) vykstančių automobiliais iš ir į Kaliningrado sritį per Lietuvos Respublikos teritoriją kontrolė šalies viduje ir vykstančių traukiniu su STGD (supaprastinto tranzito geležinkeliu dokumentas) kontrolė ir šių asmenų galimų pažeidimų prevencija.
4. Policija STS veiklą vykdo, atlikdama viešosios tvarkos ir eismo priežiūrą ir tam naudodama skiriamaisiais ženklais pažymėtus policijos automobilius bei specialiais skiriamaisiais ženklais nepažymėtus automobilius, taip pat vykdančius eismo kontrolę, kurie Metodikoje bendrai suprantami kaip **STS automobiliai**.
5. Vykdydama STS veiklą, policija patiria šias veiklos išlaidų rūšis:
   1. STS automobilių eksploatacinės išlaidos.
   2. STS automobilių nuoma.
   3. Policijos pareigūnų, užtikrinančių Rusijos Federacijos piliečių tranzito per Lietuvos Respublikos teritoriją geležinkeliu ir sausumos keliais kontrolę, darbo užmokesčio bei su darbo santykiais susijusių darbdavio įsipareigojimų išlaidos. Policijos pareigūnų, vykdančių STS kontrolės funkciją, pareigybių aprašymuose turi būti numatyta bent viena iš šių funkcijų: 1) nelegalios migracijos kontrolė; 2) Rusijos Federacijos piliečių tranzito per Lietuvos Respublikos teritoriją geležinkeliu ir sausumos keliais kontrolė.
6. Visos Metodikos 5.1.-5.3. punktuose nurodytos išlaidos dalinai finansuojamos Finansinės paramos lėšomis, atsižvelgiant į STS veiklos proporciją bendroje viešosios tvarkos ir eismo priežiūros veikloje. Siekiant supaprastinti STS veiklos proporcijos nustatymą ir pagrindimą, Metodikos II dalyje pateikiamas metinės STS veiklos proporcijos, išreikštos procentais, apskaičiavimas, nereikalaujantis teikti ir vertinti PD veiklos vykdymo ataskaitų.
7. Siekiant supaprastinti Metodikos 5.1 punkte nurodytų PD patiriamų išlaidų finansavimą, Metodikos III dalyje nustatomas fiksuotasis STS automobilių eksploatacinių išlaidų įkainis. Taikant fiksuotąjį įkainį, tinkamos finansuoti STS automobilių eksploatacinės išlaidos apskaičiuojamos ir apmokamos remiantis PD teikiamais faktiniais naudojamų STS automobilių ridų duomenimis, neteikiant ir nevertinant PD transporto priemonių eksploatacinių išlaidų pagrindimo ir apmokėjimo dokumentų.
8. PD patirtas išlaidas deklaruoja teikdama CPVA Finansinės paramos lėšomis finansuojamo projekto sutartyje numatytą išlaidų deklaravimo dokumentą (toliau – IDD) – prašymą išlaidoms apmokėti, prašymą išlaidoms kompensuoti arba išlaidų deklaraciją.

**II. METINĖS STS VEIKLOS PROPORCIJOS APSKAIČIAVIMAS**

1. Pasibaigus kiekvieniems kalendoriniams metams ne vėliau kaip iki IDD pateikimo PD apskaičiuoja ir suderina su CPVA praėjusių metų STS veiklos proporciją. PD iki einamųjų metų pirmojo ketvirčio pirmojo mėnesio paskutinės darbo dienos pateikia CPVA metinės STS veiklos proporcijos apskaičiavimą pagal Metodikos 1 priedą, duomenis apie STS automobilių skaičių ir Valstybės sienos apsaugos tarnybos prie Lietuvos Respublikos vidaus reikalų ministerijos (toliau – VSAT) teikiamus duomenis apie metinį automobilių su Rusijos Federacijos valstybiniais numeriais, įvažiavusių į Lietuvos Respublikos teritoriją, skaičių. CPVA patikrina ir įvertina PD apskaičiuotą STS veiklos proporciją iki einamųjų metų pirmojo ketvirčio antrojo mėnesio paskutinės darbo dienos ir raštu arba el. paštu informuoja PD apie STS veiklos proporcijos patvirtinimą. CPVA, nustačiusi STS veiklos proporcijos apskaičiavimo neatitikimų, el. paštu teikia savo pastabas PD ir prašo patikslinti informaciją. Suderinus ir patvirtinus STS veiklos proporciją, PD teikia IDD už praėjusius metus iki einamųjų metų antrojo ketvirčio pirmojo mėnesio paskutinės darbo dienos.
2. Metinė STS veiklos proporcija (13 proc.) 2014 metams laikoma bazine, nes buvo nustatyta įvertinus faktinį PD STS veiklos vykdymą pagal pateiktas 2014 m. STS veiklos ataskaitas (veiklos vykdymo mėnesio ataskaitas), kuriose pareigūnai detaliai fiksuodavo STS veiklos ridą.
3. Vėlesnių nei 2014 m. metų STS veiklos proporcijos skaičiuojamos ne vertinant PD STS veiklos ataskaitas (veiklos vykdymo mėnesio ataskaitas), bet lyginant faktinių skaičiuojamųjų metų policijos STS automobilių skaičiaus ir automobilių su Rusijos Federacijos valstybiniais numeriais srauto šalies teritorijoje santykį su analogiškais 2014 m. duomenimis.
4. Metodikoje STS veiklos proporcija skaičiuojama STS automobiliams tenkančio šalies teritorijoje judančių automobilių su Rusijos Federacijos valstybiniais numeriais per einamuosius metus srauto dalį sugretinant su 2014 m. baziniais duomenimis pagal bazinį STS veiklos koeficientą :

kur:

*n* – metai, kuriems skaičiuojamos išlaidos;

– metinė STS veiklos proporcija (proc.);

– metinis automobilių su Rusijos Federacijos valstybiniais numeriais, įvažiavusių į Lietuvos Respublikos teritoriją, skaičius (vnt.). Duomenis teikia VSAT;

– metinis (12 mėnesių) faktiškai naudotų STS automobilių skaičiaus vidurkis (vnt.). Duomenis teikia PD;

– bazinis STS veiklos koeficientas, %.

1. Bazinis STS veiklos koeficientas apskaičiuotas, remiantis faktiniais 2014 m. PD bei VSAT duomenimis:

%

1. Siekiant kuo tikslesnės reikšmės, metinė STS veiklos proporcija apskaičiuojama, naudojant Metodikos 1 priedo skaičiuojamąją lentelę, o apvalinamas tik galutinis skaičius, gautas pagal Metodikos 12 punkte pateiktą formulę, iki dviejų skaitmenų po kablelio.

**III. AUTOMOBILIŲ EKSPLOATACINIŲ IŠLAIDŲ FIKSUOTOJO ĮKAINIO APSKAIČIAVIMAS IR STS VEIKLOS PROPORCIJOS TAIKYMAS AUTOMOBILIŲ EKSPLOATACINĖMS IŠLAIDOMS APSKAIČIUOTI IR DEKLARUOTI**

1. Metodikos 5.1 punkte numatytoms su STS automobilių naudojimu susijusioms eksploatacinėms išlaidoms priskiriamos šios išlaidos:
   1. išlaikymo ir priežiūros išlaidos (filtrų, padangų ir kitų automobilių detalių bei dalių įsigijimo išlaidos, plovimo priemonių, techninės apžiūros išlaidos, valymo/plovimo išlaidos, sunaudotų degalų ir tepalų išlaidos, parkavimo išlaidos);
   2. remonto išlaidos;
   3. KASKO ir privalomojo civilinės atsakomybės draudimo išlaidos.
2. Matavimo vienetas, pagal kurį kompensuojamos finansuojamų programų tikslais patirtos automobilių eksploatacinės išlaidos taikant fiksuotąjį įkainį (FĮ) – 1 automobilio 1 nuvažiuotas kilometras.
3. Finansinės paramos lėšomis finansuojamo projekto pradžioje, reikalinga įvertinti automobilių eksploatacinių išlaidų FĮ indeksavimo poreikį. Automobilių eksploatacinių išlaidų FĮ indeksavimas atliekamas pagal faktinius apskaitos duomenis. Indeksuojant pagal faktinius apskaitos duomenis, PD prieš teikiant pirmąjį IDD, apskaičiuoja ir pateikia kartu su skaičiavimais reprezentatyvios (didžiausios) savo automobilių parko dalies (pavyzdžiui, Vilniaus apskrities) 1 automobilio vidutines eksploatacines išlaidas už praėjusius metus. Pasikeitus vidutiniam dydžiui proporcingai keičiamas ir FĮ. FĮ pradedamas taikyti patvirtinus Metodikos pakeitimą.
4. Pagal Metodikos 16 ir 17 punktuose nurodytas nuostatas atlikus automobilių eksploatacinių išlaidų FĮ indeksavimą, nustatytas FĮ dydis (vienam nuvažiuotam kilometrui) pagal 2015 m. Vilniaus apskrities vyriausiojo policijos komisariato automobilių ridų ir eksploatacinių sąnaudų duomenis yra:

FĮ = 1 167 303,49 Eur / 8 472 597,00 km ≈ 0,14 Eur (su PVM)

1. Atliktų skaičiavimų darbiniai dokumentai saugomi kaip CPVA darbiniai failai.
2. Tinkamų finansuoti su STS automobilių naudojimu susijusių eksploatacinių išlaidų dydis nustatomas STS automobilių nuvažiuotų kilometrų skaičių padauginus iš fiksuotosios metinės STS veiklos proporcijos (proc.) ir automobilių eksploatacinių išlaidų FĮ.
3. STS automobilių nuvažiuotų kilometrų skaičių PD nurodo, kartu su IDD teikiamoje STS automobilių ridos suvestinėje ataskaitoje. PD privalo užtikrinti, kad šioje ataskaitoje nurodyti duomenys prireikus galėtų būti patikrinti su pirminiais duomenimis, t. y. su tarpinėmis ataskaitomis ir transporto priemonių kelionės lapais. Kiti išlaidų pagrindimo ir (ar) jų apmokėjimo įrodymo dokumentai, pagrindžiantys projekto vykdytojo realiai patirtas išlaidas, neteikiami. Faktišką išlaidų patyrimą bei apskaitą tikrinti netikslinga.
4. Jeigu projekto vykdytojo faktiškai patirtų išlaidų suma būtų mažesnė nei ta, kuri gauta taikant automobilių eksploatacinių išlaidų FĮ, tuomet projekto vykdytojui atsiradusio skirtumo grąžinti nereikia (ir atvirkščiai).
5. Nuostatos dėl FĮ taikymo privalo būti aprašytos projekto sutartyje. FĮ projekto įgyvendinimo metu nėra keičiamas išskyrus atvejus, kai pasikeičia jų taikymą reglamentuojantys teisės aktai.

**IV. STS VEIKLOS PROPORCIJOS TAIKYMAS KITOMS IŠLAIDOMS APSKAIČIUOTI IR DEKLARUOTI**

1. Metodikos 5.2 punkte numatytos STS automobilių nuomos išlaidos apmokamos nuomos kainą padauginus iš fiksuotosios metinės STS veiklos proporcijos (proc.). PD kartu su išlaidų deklaravimo dokumentais teikia nuomos išlaidų patyrimą ir apmokėjimą pagrindžiančius dokumentus.
2. Tinkamomis finansuoti laikomos tik tiesiogiai su STS veikla susijusios, Metodikos 5.3 punkte numatytos, policijos pareigūnų darbo užmokesčio bei su juo susijusių darbdavio įsipareigojimų išlaidos, kurių suma apskaičiuojama tiesiogiai su STS veikla susijusį darbo laiką (valandomis) padauginus iš faktinio darbo užmokesčio bei su juo susijusių darbdavio įsipareigojimų 1 val. įkainio.
3. Tiesiogiai su STS veikla susijęs darbo laikas (valandomis) nustatomas bendrą faktinį policijos pareigūnų, vykdančių STS kontrolės funkciją, darbo naudojant STS automobilius laiką (bendras STS automobilių naudojimo laikas) (valandomis) padauginus iš metinės STS veiklos proporcijos (proc.).
4. Faktinis darbo užmokesčio bei su juo susijusių darbdavio įsipareigojimų 1 val. įkainis apskaičiuojamas bendrą policijos pareigūnų mėnesio darbo užmokesčio bei su juo susijusių darbdavio įsipareigojimų išlaidų sumą padalinus iš bendro policijos pareigūnų dirbtų valandų skaičiaus.
5. PD kartu su IDD už ataskaitinį laikotarpį teikia:
   1. duomenis apie policijos pareigūnų, vykdančių STS kontrolės funkciją, bendro darbo užmokesčio bei su juo susijusių darbdavio įsipareigojimų priskaitytų išlaidų sumą. PD privalo užtikrinti, kad šie duomenys prireikus galėtų būti patikrinami su pirminiais duomenimis (darbo laiko apskaitos žiniaraščiais, darbo užmokesčio priskaitymo žiniaraščiais, įsakymais ir kt. dokumentais);
   2. duomenis apie policijos pareigūnų, vykdančių STS kontrolės funkciją, bendrą darbo laiką. PD privalo užtikrinti, kad šie duomenys prireikus galėtų būti patikrinami su pirminiais duomenimis (darbo laiko apskaitos žiniaraščiais, įsakymais ir kt. dokumentais);
   3. darbo užmokesčio bei su juo susijusių darbdavio įsipareigojimų 1 val. įkainio apskaičiavimą (pagal Metodikos 28.1 ir 28.2 punktuose nurodytus duomenis);
   4. duomenis apie STS automobilių naudojimo laiką, policijos pareigūnams vykdant STS kontrolės funkciją. PD privalo užtikrinti, kad šie duomenys prireikus galėtų būti patikrinami su pirminiais duomenimis, t. y. su automobilių kelionės lapais, Vieningos pajėgų valdymo sistemos duomenimis ir Policijos registruojamų įvykių registro (PRIR) duomenimis;
   5. deklaruojamos darbo užmokesčio bei susijusių darbdavio įsipareigojimų išlaidų sumos apskaičiavimą (pagal 28.3 ir 28.4 punktuose nurodytus duomenis).
6. Kiti išlaidų pagrindimo ir (ar) jų apmokėjimo įrodymo dokumentai, pagrindžiantys PD faktiškai patirtas darbo užmokesčio bei su juo susijusių darbdavio įsipareigojimų išlaidas gali būti teikiami esant poreikiui. Tikrinimas, ar deklaruota darbo užmokesčio bei su juo susijusių darbdavio įsipareigojimų išlaidų suma atitinka į projekto vykdytojo buhalterinę apskaitą įtrauktą darbo užmokesčio bei su juo susijusių darbdavio įsipareigojimų išlaidų sumą, yra netikslingas, kadangi deklaruojama darbo užmokesčio bei su juo susijusių darbdavio įsipareigojimų išlaidų suma apskaičiuojama pagal tiesiogiai su STS veikla susijusį darbo laiką (STS automobilių naudojimo laiką) ir darbo užmokesčio bei su juo susijusių darbdavio įsipareigojimų 1 val. įkainį.
7. Jeigu projekto vykdytojo faktiškai patirta STS veiklą vykdančių darbuotojų darbo užmokesčio bei su juo susijusių darbdavio įsipareigojimų išlaidų suma būtų mažesnė nei ta, kuri gauta taikant darbuotojų, vykdžiusių STS veiklą, darbo užmokesčio bei su juo susijusių darbdavio įsipareigojimų 1 val. įkainį, tuomet projekto vykdytojui atsiradusio skirtumo grąžinti nereikia (ir atvirkščiai).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Policijos departamento prie Lietuvos Respublikos Vidaus reikalų ministerijos įgyvendinamų 2014-2020 m. Vidaus saugumo fondo papildomų veiklos sąnaudų projektų supaprastinto išlaidų apskaičiavimo ir deklaravimo metodikos

1 priedas

**Metinės STS veiklos proporcijos skaičiuojamoji lentelė**

|  |  |  |  |  |
| --- | --- | --- | --- | --- |
| Metai[[1]](#footnote-1) | Automobilių srautas per Lietuvos teritoriją su Rusijos Federacijos valstybiniais Nr., vnt.[[2]](#footnote-2) | STS automobilių skaičius, vnt.[[3]](#footnote-3) | Automobilių su Rusijos Federacijos valstybiniais Nr. srautas, tenkantis vienam policijos STS automobiliui, vnt.[[4]](#footnote-4) | Metinės STS veiklos proporcija, proc.[[5]](#footnote-5) |
| 2014[[6]](#footnote-6) | 404 905 | 1 217 | 332,707 | 13,00 |
| 2015 |  |  |  |  |
| 2016 |  |  |  |  |
| 2017 |  |  |  |  |
| 2018 |  |  |  |  |

1. Faktiniai metai skaičiuojami nuo sausio 1 d. iki gruodžio 31d. [↑](#footnote-ref-1)
2. Automobilių su Rusijos Federacijos valstybiniais numeriais įvažiavusių į Lietuvos Respublikos teritoriją skaičius per faktinius metus. Duomenys gaunami iš Valstybės sienos apsaugos tarnybos. [↑](#footnote-ref-2)
3. STS automobiliai – skiriamaisiais ženklais žymėtų policijos automobilių ir specialiaisiais skiriamaisiais ženklais nepažymėtų automobilių, kuriais vykdoma viešosios tvarkos bei eismo kontrolės veikla, įskaitant ir STS kontrolę, metinis 12 mėnesių vidurkis. [↑](#footnote-ref-3)
4. Skaičiuojamas darbo krūvis, tenkantis vienam policijos STS automobiliui, kontroliuojant Rusijos piliečių tranzitą per Lietuvos teritoriją. Apskaičiuojamas padalinus visą faktinių metų automobilių srautą su Rusijos Federacijos valstybiniais numeriais iš tais pačiais faktiniais metais policijos STS automobilių kiekio. [↑](#footnote-ref-4)
5. Atsižvelgiant į visą darbo krūvį, policijos automobilio darbo procentas STS tikslams faktiniais metais skaičiuojamas lyginant su 2014 metų duomenimis. STS veiklos proporcija perskaičiuojama proporcingai pakitusiam policijos STS automobilių kiekiui ir automobilių su Rusijos Federacijos valstybiniais numeriais srautą faktiniais skaičiuojamaisiais metais. [↑](#footnote-ref-5)
6. 2014 metai laikomi atskaitos tašku, kuriais buvo faktiškai apskaičiuotas darbo procentas STS tikslams, vidutiniškai tenkantis vienam tarnybiniam policijos automobiliui vykdančiam STS kontrolę. [↑](#footnote-ref-6)